मायावती ने कहा कि समाजवादी पार्टी और बीएसपी के साथ आने से प्रधानमंत्री नरेंद्र मोदी और उनके चेले की नींद उड़ गई. साथ ही उन्होंने कहा कि सपा-बसपा की यह दोस्ती नहीं टूटेगी, बीजेपी चाहे कितनी भी खरीद फरोख्त कर ले. मायावती ने कहा कि बहुजन समाज पार्टी अब अपनी नई रणनीति पर काम करेगी. बीजेपी की अराजकता जारी है. इसलिए लोकसभा उपचुनाव में बसपा ने सपा का समर्थन किया. मायावती ने गठबंधन पर बोलते हुए कहा कि मैं बीजेपी और उनकी कंपनी से यह कहना चाहती हूं कि वह लोग चाहें तो कुछ भी कर लें, लेकिन बीएसपी और एसपी की दोस्ती नहीं टूटेगी. एक इंच मात्र का भी असर नहीं होगा.